གོང་གི་འགན་ཁུར་མི་སྣ་དེས་ད་རུང་བཤད་རྒྱུར།༢༠༡༣ལོ་ནས་བཟུང་ཆེས་མཐོའི་མི་དམངས་ཁྲིམས་ཁང་གིས་འབྲེལ་ཡོད་སྡེ་ཁག་དང་ལྷན་དུལོ་ན་མ་སོན་པའི་སྐྱེ་བོར་ཆགས་རྩེད་བཙན་གནོད་བཏང་རིགས་ལ་ཁྲིམས་ལྟར་ཉེས་ཆད་བཅད་རྒྱུའི་སྐོར་གྱི་བསམ་འཆརཅེས་པ་བཏོན་པ་དང་།ཁྲིམས་ཆད་ལྕི་མོ་བཅད་པའི་སྐོར་ཁ་གསལ་དུ་བཏང་ཞིང་།ཁྲིམས་ཆད་ཚད་གཞིའི་མཛུབ་སྟོན་བསམ་འཆར་བཟོ་བཅོས་བྱས།བཙན་གཡེམ་ནག་ཉེས་སོགས་ཉེས་མིང་གི་ཁྲིམས་ཆད་ཚད་གཞི་མཐོ་རུ་བཏང་བ་དང་།ཁྲིམས་འཛིན་དངོས་ལེན་སྦྱོང་བརྡར་འཛིན་གྲྭ་བསྡུས་ཤིང་འདྲི་གཅོད་ལས་སྒོའི་མཛུབ་སྟོན་ཤུགས་ཆེར་བཏང་།དུས་མཚུངས་སུ་ཧུར་ཐག་གིས་འདྲི་གཅོད་འགན་ནུས་རིང་དུ་བསྲིངས་ཏེ།ཉེས་སྤྱོད་སྔོན་འགོག་དང་རོགས་སྐྱོབ།ལོ་ཆུང་གཞོན་ནུ་སྲུང་སྐྱོབ་ཀྱི་བྱ་ཐབས་གསར་བར་མུ་མཐུད་འཚོལ་སྙེག་དང་ཉམས་ཞིབ་བྱས།སྔ་གཞུག་ཏུ་ཧྲན་ཏུང་ཞིང་ཆེན་ཆིང་ཏའོ་གྲོང་ཁྱེར་དང་།སི་ཁྲོན་ཞིང་ཆེན་མེ་ཧྲན་གྲོང་ཁྱེར་གྱི་ཁྲིམས་ཁང་རིམ་པ་གཉིས་ནས་ལོ་ཆུང་གཞོན་ནུར་ཆགས་རྩེད་བྱེད་པའི་ཉེས་སྤྱོད་ལ་སྔོན་འགོག་དང་ཁྲིམས་ཆད་བཅད་པའི་མཉམ་འགུལ་སྒྲིག་གཞི་སྤེལ།སློབ་གསོ་དང་དམངས་སྲིད།ཁྱབ་བསྒྲགས།བུད་མེད་མཉམ་འབྲེལ་སོགས་འབྲེལ་ཡོད་སྡེ་ཁག་གིས་མཐུན་སྒྲིལ་མཉམ་ལས་བྱས་ཏེ།ཕྱོགས་སོ་སོ་མཉམ་དུ་ཞུགས་པའི་ལོ་ཆུང་གཞོན་ནུའི་སྲུང་སྐྱོབ་རྣམ་པ་ཞིག་ཆགས་པར་བྱེད་དགོས་ཟེར།